جنوبی امریکا اولکه سی دن عبارت اکوادورده, قماقخانه ده باشله گن عصیان و توقنه شوولرده اولگن کیشی لر سانی نینگ 20 گه ییتگن لیگی بیلدیریلدی.
جمهوررئیسلیک تامانیدن بیریلگن بیاناتده, جنوبده گی آزوای ایالتی گه باغلیق التور قماقخانه سیده باشله گن عصیان ده 20 نفر محکوم نینگ اولگن لیگی معلوم قیلیندی.
ایچکی ایش لر وزیری پاتریشیا کاریللو, 800 پولیس و 200 گه یقین حربی نینگ قماقخانه نینگ ایچکی و تشقری سی گه یوباریلگن لیگی نی معلوم قیلرایکن, عصیان نینگ کنترول آستی گه آلینگن لیگی نی بیلدیردی.
مسئول لر توناون محکوم لر آره سیده باشله گن توقنه شوولرده 12 کیشی نینگ جان بیرگن لیگی و 10 نفر نینگ ایسه یره لنگن لیگی نی معلوم قیلگن ایدی.
اکوادورده ظرفیتی 30 مینگ بولگن 65 قماقخانه ده 39 مینگ گه یقین محکوم یشه ماقده.    شبکه لر اورته سیده یوز بیریاتگن توقنه شوولر بعضی محکوم لرنینگ جان بیریشی گه سبب بولماقده.
اوتگن ییلدن بیری رقیب شبکه لر اورته سیده یوز بیرگن توقنه شوو لر نتیجه سیده 316 نفر محکوم حیاتی نی یوقاتگن ایدی.
اکوادورده اینگ سونگ 24 فبروریده, 3 شهرده بیر وقت نینگ اوزیده باشله گن عصیان لرده هم 80 نفر محکوم اولگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
